stanford-oval/wikipedia huggingface dataset:
מצבטית

| מצבטית |
| --- | --- |
 Onychogomphus forcipatus זכר, שוודיה
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: שפיריות
משפחה:: מלקחיתיים
סוג:: מצבטית
שם מדעי
 Onychogomphus ‏לונשאן, 1854

מִצְבָּטִית (שם מדעי: Onychogomphus) היא סוג של שפירית במשפחת המלקחיתיים.
בישראל מצויים שלושה מינים מהסוג.
מינים בסוג

הסוג כולל את המינים הבאים:
Onychogomphus acinaces Laidlaw, 1922
Onychogomphus aequistylus Selys, 1892
Onychogomphus annularis  Selys, 1894
Onychogomphus assimilis Schneider, 1845
Onychogomphus banteng Lieftinck, 1929
Onychogomphus boudoti Ferreira, Velo-Anton., Brochard, Vieira, Celio Alves, Thompson, Watts & Brito 2014
Onychogomphus bwambae Pinhey, 1961
Onychogomphus cacharicus Martin, 1904
Onychogomphus castor Lieftinck, 1941
Onychogomphus cazuma 2020
Onychogomphus choui (Chao & Liu, 1989)
Onychogomphus costae Selys, 1885
Onychogomphus dingavani Fraser, 1924
Onychogomphus emiliae Legrand, 1992
Onychogomphus flavifrons Selys, 1894
Onychogomphus flexuosus (Schneider, 1845) – מצבטית גלונית
Onychogomphus forcipatus (Linnaeus, 1758)
Onychogomphus grammicus (Rambur, 1842)
Onychogomphus kerri Fraser, 1933
Onychogomphus kitchingmani Pinhey, 1961
Onychogomphus lefebvrii (Rambur, 1842) – מצבטית משוישת
Onychogomphus maclachlani Selys, 1894
Onychogomphus macrodon Selys, 1887 – מצבטית חדת-שן
Onychogomphus maculivertex (Selys, 1891)
Onychogomphus malabarensis (Fraser, 1924)
Onychogomphus meghalayanus Lahiri, 1987
Onychogomphus nigrescens Pinhey, 1952
Onychogomphus nilgiriensis Fraser, 1922
Onychogomphus perplexus Lieftinck, 1935
Onychogomphus pilosus (Martin, 1911)
Onychogomphus pollux Lieftinck, 1941
Onychogomphus rappardi Lieftinck, 1937
Onychogomphus ridens Needham, 1930
Onychogomphus risi (Fraser, 1922)
Onychogomphus rossi Pinhey, 1966
Onychogomphus saundersii Selys, 1854
Onychogomphus schmidti Fraser, 1937
Onychogomphus serrulatus Baumann, 1898
Onychogomphus seydeli (Schouteden, 1934)
Onychogomphus styx Pinhey, 1961
Onychogomphus supinus Selys, 1854
Onychogomphus thienemanni Schmidt, 1934
Onychogomphus treadawayi Müller & Hämäläinen, 1993
Onychogomphus uncatus (Charpentier, 1840)
Onychogomphus vadoni Paulian, 1961
Onychogomphus viridicostus (Oguma, 1926)
הערות שוליים

↑  בלכר, מיכאל, שמות עבריים לחרקים למען חינוך סביבתי ושמירת הטבע: שפיריות ושפריריות כמקרה בוחן, מחקרי הנגב, ים המלח והערבה 7 (3), 2015, עמ' 58–65
↑  Paulson, D., Schorr, M., Abbott, J., Bota-Sierra, C., Deliry, C., Dijkstra, K.-D. and Lozano, F., World Odonata List, OdonataCentral, University of Alabama
↑  Ferreira S., Velo-Anton G., Brochard C., Vieira C., Celio Alves P., Thompson D.J., Watts P.C. & Brito J.C. 2014 – A Critically Endangered new dragonfly species from Morocco: Onychogomphus boudoti sp. nov. (Odonata: Gomphidae). – Zootaxa, 3856 (3) : 349–365.
↑  López Estrada et al. 2020. Onychogomphus cazuma sp. nov. from Spain: Molecular and morphological evidence supports the discovery of a new European dragonfly species (Odonata: Gomphidae). Odonatologica 49(1/2) 2020: 125-154
החטא הקדמון

ערך זה עוסק במושג יסוד בתאולוגיה הנוצרית. אם התכוונתם למשמעות אחרת, ראו .
החטא הקדמון הוא מושג יסוד בתאולוגיה של הנצרות המערבית לפיו בשל חטא עץ הדעת, נענש העולם כולו עד היום.
החטא הקדמון - אדם וחוה מגורשים מגן עדן - פרסקו של מיכלאנג'לו בואונרוטי בקפלה הסיסטינית
גם ביהדות ישנם כיום שמשתמשים במושג 'החטא הקדמון' בהקשר של חטא עץ הדעת, אך השימוש התאולוגי המרכזי במושג זה נעשה בנצרות.
התפתחות מושג החטא הקדמון > הוויכוח עם הפלגיאנים

בימיו של אוגוסטינוס התפתח ויכוח בנוגע לחטא הקדמון. מחד, פלגיאנוס, מלומד בריטי, טען שהחטא הקדמון לא דבק בצאצאי אדם וחוה, ועל כן כל אדם יכול להיוושע מכוח הרצון והשכל, שהם החסד האלוהי שהוענק לאדם בידי האל. לפי פלגיאנוס מעבר לחסד זה אין האל מתערב עוד בחיי האדם ועל כן אמונה בישו אינה הכרחית לישועה.
מנגד, הייתה העמדה האוגוסטינית. אוגוסטינוס טען שעם אכילת הפרי אבדה לאדם היכולת לבחור בין טוב לרע ולכן כל בני האדם סופם שהגיעו לגיהנום, פרט למתי מעטים שנבחרו בידי האל. לאחר מות ישו, לפי התפיסה האוגוסטינית, ניתן היה להגיע לגן העדן מכוח החסד האלוהי, אולם לא ניתן לדעת מי יוושע, ועל כן על כל אדם לחיות חייו כנוצרי טוב. זוהי דוקטרינת הפרה-דסטינציה - יעודו של האדם להגיע לגן העדן או הגהנום. אוגוסטינוס ביסס את רעיונותיו על דבריו של פאולוס השליח באיגרת אל הרומים ה' י"ב: "לָכֵן כַּאֲשֶׁר עַל־יְדֵי אָדָם אֶחָד בָּא הַחֵטְא לָעוֹלָם וְהַמָּוֶת בְּעֵקֶב הַחֵטְא וְכֵן עָבַר הַמָּוֶת עַל־כָּל־בְּנֵי אָדָם מִפְּנֵי אֲשֶׁר כֻּלָּם חָטָאוּ".
בסופו של דבר הוויכוח בין העמדות החריף ובמאה החמישית, בועידת קרתגו, אימצה הכנסייה במערב את התפיסה האוגוסטינית והחלה לרדוף את הפלגיאנים. במזרח דובר-היוונית, שם כמעט ולא נקראו עבודותיהם של אבות הכנסייה הלטיניים המאוחרים יותר ואוגוסטינוס בכללם, דוקטרינת החטא הקדמון לא התקבלה מעולם. גם כיום, הנצרות האורתודוקסית והאוריינטלית לא מכירות בתורה זו.
התפתחות מושג החטא הקדמון > ימי הביניים

בימי הביניים העמדה האוגוסטינית התרופפה. החסד האלוהי עליו דיברו פאולוס ואוגוסטינוס הפך מיחס האל לאדם, לנכס מוחשי שהכנסייה מחזיקה בו ויכולה למכור אותו. התפיסה הייתה, שאדם שמתנהג כראוי בהתאם לרצון האל, יגיע לגן עדן.
הגעתו זו נקשרה עם הזמן בכנסייה: כחלק מפיתוח תפיסת כור המצרף והתפתחות מוסד שטרי המחילה (אינדולגנציות), הכנסייה הפכה לגורם פעיל בגאולתו האישית של כל אחד. גישה זו הייתה גמישה ועודדה תקווה אצל המאמינים, אבל גם ספגה ביקורת על מעורבות הכנסייה וחמדנותה, נוכח הרווח הכלכלי שצמח לה מעידוד רכישת אינדולגנציות ותשלום עבור זירוז הגעת נשמות הנפטרים מהפרוגטוריום לגן העדן.
התפתחות מושג החטא הקדמון > הרפורמציה

התפיסה הלותרנית בדבר החטא הקדמון הייתה במובן מסוים חזרה לתפיסה האוגוסטינית, דבר שאינו מפתיע נוכח היותו של לותר נזיר אוגוסטיני. התפיסה הלותרנית נשענת על שלושה יסודות: "חסד בלבד" - האדם יכול להיגאל רק בזכות החסד האלוהי; "כתבי הקודש בלבד" - האמת נמצאת רק בכתבי הקודש; "אמונה בלבד" - האמונה היא האות לכך שהאדם נבחר בידי האל. בכך למעשה פיתח לותר את דוקטרינת הפרה-דסטינציה של אוגוסטינוס לכיוון שונה: ניתן לדעת מי נבחר בידי האל, והבחירה מתבטאת על ידי האמונה.
התפיסה הקלוויניסטית פיתחה תורת פרה-דסטינציה כפולה: האדם לא נבחר לגיהנום ומשם נושע בידי האל, אלא כל אדם נבחר מראש האם יגיע לגיהנום, או שיגיע לגן העדן. בתפיסה הקלוויניסטית המאוחרת סימני הבחירה מתבטאים בהצלחתו הכלכלית של האדם - עושר מעיד על כך שהאדם יועד לגן עדן, עוני - לגיהנום.
הכנסייה הקתולית אישרה בוועידת טרנט, כנגד הרפורמציה, כי כל אדם יכול להושיע את עצמו, וגם מי שנבחר יכול לחטוא.
ראו גם

נפילת האדם
גן העדן הארצי עם חטא אדם וחוה, ציור מאת רובנס ויאן ברויגל האב
מועדון ווינX (סדרת טלוויזיה, 2025)

| --- | --- |

 מבוסס על:  "מועדון ווינX" מאת איג'יניו סטראפי
 סוגה:  הנפשה ממוחשבת, פנטזיה, הרפתקאות
 יוצרים:  איג'יניו סטראפי
 ארץ מקור:  איטליה איטליה
 הפקה
 חברת הפקה:  Rainbow S.p.A Rai Kids
 אורך פרק:  22 דקות
 שידור
 רשת שידור:  נטפליקס
 תקופת שידור מקורית:  2025–הווה
מועדון ווינX (באיטלקית: Winx Club) היא סדרת טלוויזיה איטלקית בהנפשה ממוחשבת, מסוגת פנטזיה והרפתקאות, אשר נוצרה על ידי איג'יניו סטראפי והופקה על ידי Rainbow S.p.A בשיתוף Rai Kids. הפקה זו משמשת כאתחול לסדרת טלוויזיה בעלת אותו שם, אשר שודרה בין השנים 2004–2019 וכללה 208 פרקים באורך 22 דקות שהתפרסו על שמונה עונות.
ברבעון השלישי של שנת 2025 האתחול צפוי להתחיל את שידוריו, כאשר הוא כולל 26 פרקים באורך 22 דקות. הוא צפוי להיות מופץ ברחבי העולם בשירות הסטרימינג נטפליקס, ולאחר מכן ברשתות שידור מקומיות. האתחול חודש לעונה שנייה שנמצאת בפיתוח.
מדבבים

| שם הדמות | מדבב/ת באנגלית |
| --- | --- |
סטלה: קורטני שואו
הפקה > פיתוח

"מועדון ווינX" היא סדרת טלוויזיה מונפשת ששודרה בין השנים 2004–2019, לאחר שפותחה על ידי איג'יניו סטראפי במהלך שנות ה-90 והופקה על ידי חברת ההפקה Rainbow S.p.A שבבעלותו. הסדרה עוקבת אחר נערות-פיות המשתמשות בקסמים על מנת להגן על הממד הקסום מפני כוחות אפלים, כמו כן היא מתמקדת בערכים כמו ידידות, התבגרות, אהבה והתמודדות עם אתגרים. לסדרה הופקו שמונה עונות ו-208 פרקים באורך 22 דקות, כאשר העונות האחרונות נועדו לגיל קהל יעד נמוך משל העונות הראשונות. בנוסף לתוכן הטלוויזיוני, הופקו בהשראת הסדרה סרטי קולנוע, ספין אוף ושלל מוצרים נלווים.
במאי 2019 הצהיר סטראפי שהוא מתכנן להתמקד בהפקות לייב אקשן כדי להשלים את החוויה שלו באופן מקצועי בתור מפיק, ועל מנת לציבור ניסיון בתחום למען פיתוח סדרת הלייב אקשן "גורל: סאגת ווינX" שמבוססת על סדרת ההנפשה. אף על פי הצהרה זו, המשיך סטראפי להפיק פרויקטים מונפשים, כאשר הוכרז בספטמבר 2020, במהלך פסגת הרישוי המקוונת ברוסיה, שתופק עונה תשיעית לסדרת ההנפשה שתשודר בין השנים 2021–2022. עוד נודע שהעונה תכלול 52 פרקים באורך 13 דקות, בשונה מהפורמט שהיה בעונות הקודמות שכללו 26 פרקים באורך 22 דקות. בפברואר 2021 פורסם שהעונה נמצאת בעבודה תחת השם "Winx Club Shorts" ("מועדון ווינX קצרים"). ב-11 באפריל 2021 שיתף פרנצ'סקו ארטיבאני "בדיוק סיימתי לכתוב את הסיפור לעונה התשיעית".
באירוע Brand Licensing Europe שהתרחש בנובמבר 2021, הוכרז שבמקום עונה תשיעית יופק אתחול לסדרה ושהסלוגן שלו יהיה "!more magical than ever" ("קסום מתמיד!"). סטראפי ציין שמטרת האתחול היא "לספר לבנות של היום איך נוצר מועדון ווינX: רבות מהן לא הצליחו לראות את הסדרה הראשונה, ששודרה לפני 22 שנים וכיום היא לא סטנדרטית, גם מבחינת הפורמט". בדומה לפורמט הסדרה המקורית, האתחול כולל 26 פרקים באורך 22 דקות.
באוגוסט 2022 סטראפי שיתף שהאתחול יכלול תקציב גבוה מאוד, לכן ככל הנראה יהיה שיתוף פעולה עם חברות מתמחות אחרות שיכסו חלק מהתקציב, בנוסף לחברת ההפקה הראשית - Rainbow S.p.A. בנובמבר 2022 הוכרז שהאתחול מופק בשיתוף Rai Kids. חלק מימון האתחול הוא גם מהמנהל הכללי לקולנוע ואודיו-ויזואלי. ביולי 2023, במהלך Riminicomix, סטראפי סיפר שנותרה להפקת האתחול כשנה וחצי עד שתגיע לסיומה. באוגוסט 2024 סטראפי ציין ששלושה עשר הפרקים הראשונים של האתחול מוכנים, כאשר העבודה עליו "ארוכה וקפדנית". במהלך Milano Licensing Day שהתרחש בספטמבר 2024, פורסם סלוגן חדש לאתחול - "The magic is back" ("הקסם חוזר").
באוגוסט 2022, שלוש שנים לפני עליית האתחול לשידור, סטראפי ציין שעובדים על פיתוח העונה השנייה שלו.
הפקה > כתיבה

האתחול מותאם לגיל קהל היעד שהיה בעונות הראשונות של הסדרה המקורית, לאחר שבעונות המאוחרות שלה גיל קהל היעד ירד. סטראפי התחייב שהאתחול ייסחוף את המעריצים בחזרה אל העולם של ווינX, כאשר הוא נועד למעריצים המקוריים של סדרת המקור ובמקביל עבור מעריצים חדשים שלא מכירים את הזיכיון. הכתיבה של האתחול מיועדת לבנים ובנות, כמו כן סגנון הכתיבה מתאים לבני נוער, קהל יעד שמעניין את סטראפי, "אבל גם מכוון לחזון משותף של כל המשפחה".
באוגוסט 2022 סטראפי ציין שעובדים על כתיבת עלילת האתחול. העלילה מתחילה ממקורות הסאגה עם פורמט, הנפשה ונושאים מעודכנים, כאשר היא חדשה ולא משמשת כרימייק לסדרת המקור. סטראפי סיפר שבאתחול יסופרו סודות גדולים שעדיין לא הופיעו, ושיתף שהסיפור יהיה "קצת יותר דומה ללייב אקשן". עבור האתחול נעשתה עבודה רבה במונחים של כתיבה, יחד עם סופרים איטלקים ואמריקאים כדי למזג את הרגישויות של שתי התרבויות. לסטראפי חשוב שההפקות שלו יצליחו בארצות הברית.
הפקה > הנפשה

האתחול הונפש על ידי Bardel Entertainment הקנדי ו-Rainbow CGI האיטלקי שבבעלות Rainbow S.p.A בשיתוף Hampa Studio הספרדי. האתחול הוא בהנפשה ממוחשבת, בשונה מסדרת המקור שהייתה בהנפשה מסורתית. הסיבה לשינוי שיטת ההנפשה היא בשביל למשוך קהל מעריצים חדש. בין תוכנות ההנפשה בהן השתמשו האולפנים נכללות Maya ובלנדר. לדברי סטראפי הנפשת האתחול "ברמה של סרט". בדצמבר 2024 פורסם שכל הקריאייטיבים של Rainbow S.p.A עסוקים בביצוע האתחול, ושיכללו בו 300 דמויות שונות.
הפקה > דיבוב

לפני עליית הסדרה לשידור, פרלה ליברטורי ואילריאה לטיני, המדבבות של סטלה ופלורה בהתאמה בסדרת המקור בשפה האיטלקית, ציינו שהן ישמחו לחזור לדבב את הדמויות באתחול.
הפקה > הפצה ושיווק

בנובמבר 2021 נחשף על ידי מטאו אוליבטי שהאתחול יחל את שידוריו בתחילת שנת 2023. באוגוסט 2022 נודע שהאתחול יחל את שידורו בשנת 2024, השנה בה מציינים 20 שנה לסדרה המקורית, ולא בשנת 2023. בנובמבר 2022 נודע שהאתחול יחל את שידורו בינואר 2024. במרץ 2023 נודע שהאתחול יחל את שידוריו בשנת 2025 ולא בשנת 2024 כפי שתוכנן. בכנס Napoli Comicon שהתרחש במאי 2023, סטראפי שיתף שהסיבה לשינוי שנת השידור היא עיקוב בהפקה שנובע מהסכם שנעשה עם חברה גדולה שמעוניינת להשיק אותו ברחבי העולם בדיבוב ל-40 שפות שונות. ב-28 באפריל 2024, כחלק מכנס Napoli Comicon, הוצגה לראשונה באופן רשמי הצצה מהאתחול. סטראפי שיתף שההצצה שהוצגה היא בעצם אב טיפוס שנועד להדגים לצופים למה לצפות.
לאחר שבספטמבר 2021 הצהיר סטראפי שהוא מתכוון להפיק הפקות בשיתוף שירות הסטרימינג נטפליקס, נודע במאי 2024 שהאתחול יופץ ברחבי העולם דרכו במהלך הרבעון הרביעי של שנת 2025, כאשר הוא הפיק והפיץ בעבר הפקות של החברה והזיכיון, ביניהן "עולם הווינX", "גורל: סאגת ווינX" ו"יוצר הדמעות". ב-31 באוגוסט 2024 היה ברימיני אירוע לציון 20 שנה לסדרת המקור, בו פורסמה תצוגה מקדימה לעבודה המתקדמת של האתחול. התצוגה התקבלה "בהתרגשות גדולה ומחיאות כפיים". בספטמבר 2024 הוכרז שהשקת האתחול הוקדמה מהרבעון הרביעי של שנת 2025 לרבעון השלישי של השנה. בקומיק-קון ניו יורק שהתרחש באוקטובר 2024 הוצג טיזר האתחול למעריצי הסדרה, כאשר ב-21 לחודש הוא יצא לצפייה ברשת. הטיזר זכה לביקורות חיוביות ולהתלהבות מהקהל. ב-28 בינואר 2025, לציון 21 שנים לסדרת המקור, פורסם סרטון המציג את מאחורי הקלעים של האתחול וקטעים חדשים ממנו.
הפקה > הפצה ושיווק > שידור ברשתות מקומיות

בנוסף להשקה ברחבי העולם דרך נטפליקס, האתחול משודר גם ברשתות שידור מקומיות. ביוני 2024 נודע שהוא ישודר באיטליה ברשת RAI, כאשר חברת ההפקה שלה, Rai Kids, לקחה חלק בהפקתו. רשת RAI היא מהשותפות הראשונות של הזיכיון שהאמינה בו מההתחלה, כאשר היא לקחה חלק בהפקה ובשידור של מספר הפקות שנכללות בו. בדצמבר 2024 נודע שמתקיים משא ומתן עם BBC בבריטניה ו-TF1 בצרפת לשידור האתחול. בינואר 2025 אושר שהתקבלה העסקה לשידור האתחול ב-BBC בבריטניה.
מוזיקה

באפריל 2024 אשרה אליסה רוסלי שהיא תעבוד על המוזיקה של האתחול, לאחר שהיא כתבה וביצעה שירים לעונות 4-7 של סדרת המקור ולהפקות "מועדון ווינX: סוד הממלכה האבודה", "מועדון ווינX: הרפתקה קסומה" ו"מועדון ווינX: ספיישלים", אשר מבוססות עליה.
מדיה ומוצרים נלווים

בספטמבר 2023 הכריז סטראפי שלאתחול תהיה תוכנית רישוי שתכלול מוצרים שונים. במאי 2024 הוכרז שחברות הצעצועים Playmates Toys ו-Giochi Preziosi ישיקו ברחבי העולם קולקציות של בובות אופנה, אביזרים, צעצועים וערכות בהשראת האתחול. בפברואר 2025 נחשפו הצצות לבובות ונודע שהן יושקו בסוף שנה זו עד שנת 2026.
ג'יי ראיין

| --- | --- |

ראיין בקומיק-קון, סן דייגו, 2013
 לידה:  29 באוגוסט 1981 (בן 43) אוקלנד, ניו זילנד 
 מדינה:  ניו זילנד 
 תקופת הפעילות:  מ-1998 
 פרופיל ב-IMDb
 
ג'יי ראיין (באנגלית: Jay Ryan; נולד ב-29 באוגוסט 1981) הוא שחקן ניו זילנדי.
חיים אישיים

נולד בשם ג'יי באניין ב-29 באוגוסט 1981 באוקלנד, ניו זילנד.
לריאן יש בת (ילידת 2013) עם אשתו, המחזאית והבמאית, דיאנה פומנה (אנ'). במרץ 2023, ריאן קיבל אזרחות קנדית שם הוא מתגורר בשנים האחרונות.
קריירה

ראיין שיחק בתפקיד קטן בסדרה "זינה הנסיכה הלוחמת". הוא ידוע בזכות תפקידו של ג'ק סקאלי באופרת הסבון האוסטרלית "שכנים שכנים" מסוף 2002 ועד ינואר 2005.
הוא שיחק בתפקיד מארק מיטהם בסדרת הטלוויזיה "קצה האגם", והבלש בן ווסלי בסדרת הטלוויזיה הקנדית "מרי הורגת אנשים".
בין השנים 2007 - 2009 גילם ראיין את ויליאם "בילי" ווב בדרמה האוסטרלית הפופולרית, "Sea Patrol".
בתיאטרון ראיין שיתף פעולה על הבמה עם ג'ון קליז במחזה "The Packer", מופע יחיד עטור שבחים.
בין השנים 2009 -2012 שיחק ראיין את קווין בסדרת הקומדיה - דרמה הניו זילנדית" Go Girls". בשנת 2011 הצטרף לצוות השחקנים של סדרת הקומדיה - דרמה האוסטרלית "אהבה מלידה". באותה שנה שיחק בתפקיד אורח בסדרת המדע הבדיוני האמריקאית "טרה נובה", כשגילם רוצח. לתפקיד זה, ראיין השתמש במבטא אמריקאי.
בשנת 2012, לוהק ראיין לתפקיד הראשי בפיילוט לסדרה "היפה והחיה" של רשת CW.
ראיין כיכב בתפקיד בן האנסקום הבוגר בסרט האימה, זה: חלק 2 בשנת 2019, סרט ההמשך לסרט "זה" משנת 2017 עם ג'רמי ריי טיילור.
בשנת 2021 ביצע הופעת אורח בסדרת הפשע האוסטרלית-ניו זילנדית "אלכסה קרואו: בלשית פרטית" (אנ').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | Lou | קוסמו |  |
| 2019 | זה: חלק 2 | בן האנסקום |  |
| 2020 | The Furnace | שו |  |
| 2022 | Muru | גלהאגר |  |
| 2026 | Wolf Creek: Legacy |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | הרקולס הצעיר (אנ') | צוער | פרק: "Keeping Up with the Jasons" |
| 1999 | זינה הנסיכה הלוחמת | זוריץ | פרק: "Fallen Angel" |
| 2002 | השבט | בלו | 2 פרקים |
| 2002 | Being Eve | סם הופר | תפקיד ראשי (עונה 2); 13 פרקים |
| 2002 | Superfire | דניס | סרט טלוויזיה של ABC |
| 2002–2005 | שכנים שכנים | ג'ק סקאלי (אנ') | 222 פרקים |
| 2003 | You Wish! | צ'ארלס | סרט טלוויזיה של ערוץ דיסני |
| 2005 | Interrogation | דין סלומון | 3 פרקים |
| 2007–2009 | פטרול ימי (אנ') | בילי "ספיידר" ווב | תפקד ראשי (עונות 1–3); 39 פרקים |
| 2009–2012 | Go Girls | קווין | תפקיד ראשי (עונות 1–4); 46 פרקים |
| 2010 | אגדת המחפש | אלסטייר | פרק: "Eternity" |
| 2011 | אהבה מלידה | פרייזר קינג | 6 פרקים |
| 2011 | טרה נובה | קורן | 3 פרקים |
| 2012–2016 | היפה והחיה | וינסנט קלר | תפקיד ראשי (4 עונות); 70 פרקים |
| 2013 | קצה האגם | מארק מיטהם | 6 פרקים |
| 2017–2019 | מרי הורגת אנשים (אנ') | הבלש בן ווסלי | תפקיד ראשי (3 עונות); 18 פרקים |
| 2018 | Fighting Season | סמ"ר שון קולינס | 6 פרקים |
| 2021 | Together Forever Tea | מאט סלייטר | סרט טלוויזיה של Citytv (אנ') |
| 2021 | אלכסה קרואו: בלשית פרטית (אנ') | ג'ו גורמן | פרק: "Crushed Dreams" |
| 2021–2023 | Creamerie | בובי | תפקיד ראשי (2 עונות); 12 פרקים |
| 2023 | No Escape | אהרון ווינבורן | תפקיד ראשי; 7 פרקים |
| 2023 | Scrublands | ביירון סוויפט | 4 פרקים |
| 2024 | טריטוריה (אנ') | קמפבל מילר | 6 פרקים |
| 2025 | North of North | אליסטר | תפקיד ראשי; 8 פרקים |
הערות שוליים

↑  Leon, Anya (באוגוסט 2013). "Jay Ryan Welcomes Daughter Eve". People Magazine. נבדק ב-31 ביולי 2013. {{cite web}}:  (עזרה)
↑  "Go Girls | Television New Zealand | Television | TV One, TV2, U, TVNZ 7". Tvnz.co.nz. 22 בפברואר 1999. נבדק ב-30 בדצמבר 2011. {{cite web}}:  (עזרה)
↑  "The Return". נבדק ב-30 בספטמבר 2018. {{cite web}}:  (עזרה)
↑  Ausiello, Michael (2 במרץ 2012). "Scoop: Terra Nova Stud Cast Opposite Kristin Kreuk in The CW's Beauty and the Beast Pilot". נבדק ב-30 בספטמבר 2018. {{cite web}}:  (עזרה)
| --- | --- |
בקרת זהויות :  BNE: XX5847033  BnF: cb169024364 (data)  GND: 1166688836  ISNI: 0000 0003 6758 8278  LCCN: no2012027304  NTA: 416209238  VIAF: 231886283   WorldCat (עם VIAF): 231886283
שלמה אברהם רוזאניס

| --- | --- |

 לידה:  14 באפריל 1862 רוסצ'וק, וילאייט הדנובה, האימפריה העות'מאנית (בשטחי בולגריה המודרנית)
 פטירה:  12 במאי 1938 (בגיל 76) סופיה, ממלכת בולגריה
 מדינה:  בולגריה
 מקום מגורים:  רוסצ'וק, קונסטנצה, גאלאץ, סופיה
 ידוע בשל:  מחקריו על תולדות היהודים בארצות הבלקן
 השכלה:  כל ישראל חברים 
 מקצוע:  היסטוריון, בלשן וספרן
 
שלמה אברהם רוֹזָאנֶיס (בבולגרית: Соломонъ А. Розанесъ;‏ 14 באפריל 1862, רוסצ'וק, וילאייט הדנובה, האימפריה העות'מאנית – י"א באייר תרצ"ח, 12 במאי 1938, סופיה, ממלכת בולגריה) היה מגדולי ההיסטוריונים של יהדות ספרד בדורות האחרונים, חוקר תולדות היהודים באימפריה העות'מאנית וארצות הבלקן.
תולדות חייו

שלמה רוזאניס נולד בשנת 1862 בעיר רוסצ'וק (רוסה), בירת וילאייט הדנובה של האימפריה העות'מאנית (בירת מחוז רוסה בבולגריה המודרנית) למשפחה דתית אורתודוקסית, מקהילת מגורשי ספרד. אביו, אברהם רוזאניס (1838–1879), היה ראש הקהילה היהודית ברוסצ'וק, רב, מורה ומחנך. את השכלתו היסודית קיבל במלדארי אצל הרב חיים בז'רנו, ובהמשך למד בבית הספר "אליאנס", שם למד טורקית, גרמנית וצרפתית.
ב-1874, בהיותו בן 12, הגיע לארץ ישראל בלוויית דודו, השר העות'מאני מרדכי רוזאניס, ובזמן שהייתו בירושלים למד גם את השפה הערבית.
ב-1877 בפרוץ המלחמה העות'מאנית-רוסית (1877–1878) נמלטו הוא ומשפחתו לסרביה מחמת הקרבות. בגיל 17 התייתם מאביו ונאלץ לעזור בפרנסת המשפחה, תוך כדי לימודיו.
רוזאניס כתב מאמרים בעיתונים יהודיים בבולגריה ובמסגרת זו גם חיבורים היסטוריים. בראשית המאה ה-20 עבר להתגורר בעיר קונסטנצה שברומניה, שם הצטרף לחוג חובבי ציון של התנועה הציונית. השתתף כאחד מצירי בולגריה בקונגרס הציוני הרביעי.
רוזאניס הרחיב את ידיעותיו בשפות גם ליוונית, איטלקית ורומנית וניצל ידע זה כדי ללקט מידע מארכיונים רבים שבהם סייר במסעותיו ברחבי הבלקנים בכלל ובולגריה בפרט. בהמשך, השתקע רוזאניס בעיר גאלאץ שברומניה. אף על פי שעבודתו המקיפה הביאה לו כבוד והערכה רבים, הוא לא הגיע לאיתנות כלכלית ונאלץ לשוב לבולגריה. בסופיה, עבד למחייתו כספרן בספריה היהודית, תפקיד אותו מילא עד פטירתו ב-1938.
רחוב על שמו קרוי במושבה הגרמנית בירושלים ובשכונת תל ברוך בתל אביב-יפו.
עבודתו ומחקריו

רוזאניס טען בכתביו, שיהודים התיישבו בבולגריה עוד בתקופת בית ראשון, במהלך המאה ה-6 לפנה"ס וזאת בניגוד לדעה הרווחת שראשוני המתיישבים היו הרומניוטים שהגיעו במאה ה-1. לדבריו, גם בספרי הנביאים כגון ספר יחזקאל, ישנם רמזים על הימצאות יהודים בבלקן. הוא ציין כי היהודים הכירו את הארצות שמצפון להם במסגרת מסעות סחר וכי ניתן להניח שהגיעו גם לבלקנים.
במאות ה-14 וה-15 היגרו יהודים אשכנזים מצפון אל תוך האימפריה העות'מאנית. בסוף המאה ה-15 זרמו לאימפריה יהודים מספרד ואחריהם אנוסי פורטוגל וצאצאיהם, אשר התיישבו בעיקר בסלוניקי, באיסטנבול ובארץ ישראל, אך גם בערים אחרות בבלקן. כמותם הרבה הביאה לשינוי במבנה הקהילות, אשר חלקן קיבל ציביון "ספרדי" ואיבד את מורשתו הקודמת. כך, קשה היה לאתר תיעוד על קהילות היהודים טרום גירוש ספרד ממקורות ראשוניים, רוזאניס ליקט מידע רב ממקורות שניוניים ואיתר עדויות ארכאולוגיות בשטח.
רוזאניס סייר ברחבי בולגריה, תיעד ואסף שברי מצבות, לוחות, כתובות וכתבי יד, אשר חלקם אבדו לאחר תיעודם, בשל המלחמות הבלתי פוסקות באזור מחד והפיתוח הכלכלי אשר צבר תנופה לאחר מלחמת העולם השנייה מאידך. העדויות שליקט רוזאניס הן בעלי חשיבות היסטורית גדולה לאיתור מקורותיה של יהדות בולגריה ולולא עבודתו היו אובדים לעד.
רוזאניס ביקר, תיעד ובדק גם את גנזכי הקהילה היהודית בסלוניקי עוד לפני השרפה הגדולה בשנת 1917, נתן תיאור כולל מכל כתבי היד שראה, אשר רובם אבדו במהלך השריפה.
בעיני היסטוריונים חדשים, נתונות שיטות וכלי המחקר שלו במחלוקת לגבי דיוקם ההיסטורי. רוזאניס לא פעם טעה בפירוש או לא דייק מאחר שלא היו בידו מקורות ראשוניים שיכלו להציג תמונה מלאה, אך אין מחלוקת על עבודת התיעוד המקיפה שלו, אשר שימרה עובדות ופריטים שאבדו לאחר מכן והוו בסיס למחקרים מודרניים. רוזאניס הרבה להשתמש באופן שגוי באינדוקציה כתימוכין הבלעדיים לממצאים השונים. לדוגמה, הרב ד"ר מרדכי גרינוולד מתאר כי מצא בבית העלמין העתיק של העיר וידין, מצבה ועליה הכיתוב "אנאניס", שנמצא גם על מצבה שזוהתה בוודאות גם בבית העלמין היהודי העתיק ברומא  ומכאן הקיש רוזאניס שהמצבה בווידין היא של יהודי, מכאן קבע את תחילת ההתיישבות במקום למאה ה-2 לספירה. ללא מקורות תומכים נוספים ההיקש היחידי שניתן היה לבצע הוא שיש כיתוב זהה על שתי מצבות, אחת מהן ברומא היא של יהודי ומוצא הנפטר בווידין הוא רק בגדר השערת מחקר.
ייחודו הגדול של רוזאניס היה שכתב את כתביו בשפה העברית ובכך תרם להעשרתה והפצתה של השפה בקרב יהודים רבים. ספרו הגדול, דברי ימי ישראל בתוגרמא, בן שישה כרכים, הופיע בשנים תרס"ה–תש"ה.
רוזאניס התעמק גם בבלשנות ובשנת 1929 פרסם את ספרו "שפה אחת ודברים אחדים, או פילולוגיה עברית". בספר זה, העוסק בבלשנות השוואתית, מציג רוזאניס תיזה המציינת שמקורה של השפה העברית באונומטופיאות וסמלים. עוד גילה במחקריו כי בשפה המדוברת של יהודי הבלקן יש עקבות של השפה היוונית, שהיא שריד של תקופת השלטון הרומי. בנוסף, ציין שהאחים קירילוס ומתודיוס שאלו אותיות מהכתב העברי כשפיתחו את הכתב הקירילי, כגון האותיות ש (Ш בכתב קירילי) ו -צ (Ц בכתב קירילי).
פרסומיו

דברי ימי ישראל בתוגרמה : על פי מקורים ישרים, 6 כרכים, תרס"ה–תש"ה: (מהדורה ב מושלמת ומתוקנת בהוספות ומלואים רבים: תל אביב – סופיה: דביר, תר"ץ–תרצ"ח)
חלק א: זמן הגרושים והנדודים והתיישבות הפליטים בתוגרמה: משנת ה' אלפים ס' עד שנת ר"פ (1300–1520), הוסיאטין תרס"ח.
חלק ב: פרק הזהב: משנת ה' אלפים רפ"א עד של"ה (1521–1575), הוסיאטין תרע"א.
חלק ג: תקופה של אורה וצללים: משנת ה' אלפים של"ה עד ת' (1575–1640), הוסיאטין תרע"ד.
חלק ד: משנת ת' עד שנת ת"ץ (1730–1640), סופיה תרצ"ד–תרצ"ה.
חלק ה. משנת תצ"א עד שנת תקס"ז (1730–1807), סופיה תרצ"ז–תרצ"ח.
חלק ו: הדורות האחרונים; עם הערות מאת יצחק ר' מלכו, ירושלים תש"ח.
שפה אחת ודברים אחדים: או, פילולוגיה עברית: עיון מחקר על ראשית הדבור בפי האדם, סופיה: דפוס המשפט של אברהם אסא, תרפ"ח–תרפ"ט.
ספר יובל

Юбилеенъ сборникъ въ честь на Соломонъ А. Розанесъ по случай неговата седем десетгодишнина / ספר היובל לכבוד שלמה אברהם רוזאניס לחג השבעים / Recueil jubilaire en l’honneur de Salomon A. Rosanès à l’occasion de son 70-ème anniversaire, София: [тип. "Надежда"], 1933.
לקריאה נוספת

אברהם מאיר הברמן, 'מסעות החכם האבי"ר [הרב אברהם בר' ישראל רוזאניס] לארץ הקדושה', סיני לד (תשי"ד), עמ' שיב–שיט, שעג–שפב.
צבי הרכבי, 'שלמה בן אברהם רוזאניס', בתוך: שמעון פדרבוש (עורך), חכמת ישראל במערב אירופה, כרך ב, ירושלים – תל אביב: הוצאת עוגן שליד ההסתדרות העברית באמריקה בשיתוף עם הוצאת ספרים מ' ניומן, תשכ"ג, עמ' 249–256.
משה דוד גאון, 'קווים ורשמים לתולדות החכם וההיסטוריון ר' שלמה ב"ר אברהם רוזאניס: במלאת שבעים שנה לחייו', בספרו: חכמי ירושלים: מבחר מאמרים, ירושלים: ועד עדת הספרדים ועדות המזרח בירושלים, תשל"ו 1976, עמ' 163–171. (המאמר פורסם במקור ב"מזרח ומערב" ה, 1932.)
Salvator Israel, "Solomon Avraam Rozanes — Originator of the Historiography of the Bulgarian Jews (1862-1938)," In: Social, Cultural and Educational Association of the Jews in the People's Republic of Bulgaria, Central Board, Annual 19 (Sofia, 1984), 343-371.